INNKJØPSRUTINER
Gode innkjøpsrutiner er både god økonomi, bra for miljøet og etisk riktig! Som konsertarrangør er du forbuker av enorme mengder ressurser, og dere er i veldig stor grad med på å påvirke nasjonal og global ressursforvaltning, energiforbruk og avfallshåndtering.
Flere og flere har sett verdien av gode lagringsmuligheter, gjenbruk og innkjøpsrutiner. Det viktigste med innkjøpsarbeidet er å ha en visjon og en plan for innkjøpene. Det er også lurt å ha én ansvarlig person som organiserer innkjøp, og skriftlige rutiner er et godt verktøy for å effektivisere innkjøpsrutinene og gjøre det mer tilgjengelig for andre i organisasjonen.
Noen spørsmål og tips som kan være kjekt å ha med seg i en planleggingsprosess:
· Hvilke rutiner og instrukser eksisterer allerede?
· Hvordan velger dere leverandører?
· Hvordan er innkjøp organisert?
· Har dere miljøkrav til innkjøp?
· Har dere muligheter for lagring og gjenbruk?
· Har dere behov for å kjøpe noe i det hele tatt?
· Sørg for at riktig produkt blir kjøpt inn og at det ikke kjøpes mer enn nødvendig!
· Lag en innkjøpsinstruks. Beskriv hvordan dere vil prioritere innkjøp og valg av leverandører.
· Få oversikt over behov i god tid, og sjekk behovene mot lagerbeholdning før man velger å gjøre nye innkjøp.
· Krev at leverandører tar emballasje i retur!
· Sørg for å få så kortreiste produkter som mulig, og koordiner transport slik at både kostnader og utslipp blir redusert.
· Prøv å begrense produkter som må sorteres som spesialavfall.
· Sørg for god lagring slik at det som lagres ikke blir ødelagt!

